Борис Младенов-Young
О, ако би могло с магичен трик…

chitanka.info

О, ако би могло с магичен трик,

живота си да почна отначало,

повторно бих го изживял изцяло

без в него да променя нито миг.

Бих същите пътеки извървял,

оставил бих съдбата да ме води

през хилядите пречки и несгоди

и бих във всяка област пак успял.

Отново бих, в щастливи майски дни,

любов изпитал, сладости, наслади,

успехи бих пожънал и награди

и всичко би било както преди;

Но с малка разлика — да би могъл

да ми даде Бог днешния акъл!!!

Сидни, Австралия — 2017 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.